**Ministru kabineta noteikumu projekta „Grozījumi Ministru kabineta 2009.gada 24.februāra noteikumos Nr.197 „Noteikumi par darbības programmas „Uzņēmējdarbība un inovācijas” papildinājuma 2.3.2.2.aktivitāti „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās””” sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas | Ekonomikas ministrija informē, ka 2.3.2.2.aktivitātes „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās” ietvaros ir brīvi Eiropas Reģionālā attīstības fonda (turpmāk – ERAF) finanšu līdzekļi 6 615 525 latu (9 413 045 EUR) apmērā.  Lai veicinātu efektīvāku brīvo līdzekļu apguvi un veicinātu uzņēmējdarbības vienlīdzīgu un konkurētspējīgu attīstību Latvijas reģionos, Ekonomikas ministrija ir izstrādājusi jaunu 2.3.2.2.2.apakšaktivitāti „Atbalsts ieguldījumiem ražošanas telpu izveidei vai rekonstrukcijai” (turpmāk 2.3.2.2.2.apakšaktivitāte), kur projektu iesniegumu vērtēšanas kritēriji tika apstiprināti ES fondu uzraudzības komitejas 2012.gada septembra rakstiskās procedūras laikā. Šobrīd, lai būtu iespējams apstiprināt Ministru kabineta noteikumus par 2.3.2.2.2.apakšaktivitātes ieviešanu, ir nepieciešams pārdalīt brīvos Eiropas Reģionālā attīstības fonda finanšu līdzekļus no 2.3.2.2.aktivitātes „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās (ĪAT)”. ERAF pārdales apjoms ir 6 615 525 lati. Pēc pārdales 2.3.2.2.1.apakšaktivitātē paliek 7 488 412 lati ERAF finansējuma.  Nomainot aktivitātes nosaukumu tiek nodrošināta saderība ar darbības programmu „Uzņēmējdarbība un inovācijas” (turpmāk – DP), jo abas apakšaktivitātes pēc būtības ir līdzīgas. Abas apakšaktivitātes ir vērstas uz atbalstu jauniem uzņēmumiem (2.3.2.2.2.apakšaktivitāte ir paredzēta īpaši apstrādes rūpniecības mikro, mazajiem un vidējiem komersantiem) reģionos, kā arī uz jaunu darba vietu radīšanu, un to gala atbalsta saņēmēji ir mikro, mazie un vidējie komersanti. Vēršam uzmanību, ka DP ir norādīti indikatīvie aktivitātes nosaukumi un mērķi, attiecīgi ir iespējamas minimālas novirzes. Īpaši atbalstāmās teritorijas statuss nav attiecināms kopš 2012.gada 31.decembra, kas nozīmē, ka šis termins vairs nav lietojams aktivitātēs, kas tiek ieviestas, attiecīgi izņemot to no aktivitātes nosaukuma, kas ir aprakstīta DP, neizmaina aktivitātes būtību.  Grozījumi DPP radīs atkāpi no DP iekļautā 2.3.2.2.aktivitātes nosaukuma, mērķa un mērķa grupas. DP konsolidēto grozījumu projekta 375.punktā (par aktivitātes nosaukumu), 376.punktā (par aktivitātes mērķi) un 377.punktā (par aktivitātes mērķa grupu) ir lietots vārds „indikatīvs”, kas nozīmē, ka DPP ir pieļaujama atkāpe no DP noteiktā. Lai gan vārds „indikatīvs” vēl oficiāli nav saskaņots ar Eiropas Komisiju (turpmāk – EK), jo DP konsolidētie grozījumi joprojām atrodas saskaņošanas stadijā un „indikatīvi” ir tikai viens no DP konsolidēto grozījumu punktiem, tomēr iemesls, kāpēc EK vēl nav saskaņojusi DP grozījumus, galvenokārt ir saistīts ar neattiecināmajiem izdevumiem finanšu instrumentu aktivitātēs un nepieciešamību veikt finanšu korekciju, nevis tādēļ, ka EK neatbalsta vārda „indikatīvs” lietošanu. Šāda pieeja ir saskaņota arī citās darbības programmās. Tāpat EK ir saskaņojusi 2.3.2.2.2.apakšaktivitātes „Atbalsts ieguldījumiem ražošanas telpu izveidei vai rekonstrukcijai” kritērijus, kas nozīmē- arī – konceptuāli atbalstījusi 2.3.2.2.1.apakšaktivitātes „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās (ĪAT)” īstenošanu, līdz ar to arī nepieciešamos grozījumus DP un DPP.  Vēršam uzmanību, ka esošās 2.3.2.2.aktivitātes „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās”” ietvaros līgumi jau ir noslēgti un aktivitātei nav paredzēts piešķirt papildus finansējumu. Pēdējā projektu iesniegumu atlases kārta noslēdzās 2009.gada 31.decembrī, kā arī pēdējais apstiprinātais plānošanas reģionu īpaši atbalstāmo teritoriju saraksts tika apstiprināts 2009.gada 22.decembrī un ir attiecināms līdz 2012.gada 31.decembrim. Tas nozīmē, ka īpaši atbalstāmās teritorijas nav iespējams atbalstīt tādā pat formā, kā tas darīts 2.3.2.2.aktivitātes „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās” ietvaros. Ņemot vērā, ka jaunas projektu iesniegumu atlases kārtas nav iespējamas, brīvo līdzekļu pārdale no 2.3.2.2.aktivitātes „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās” neietekmēs aktivitātes ietvaros noteikto rādītāju sasniegšanu.  Noteikumos nepieciešams mainīt aktivitātes nosaukumu no „2.3.2.2.aktivitāte „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās”” uz „2.3.2.2.1.apakšaktivitāte „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās (ĪAT)””, lai tas atbilstu darbības programmas papildinājumam, ņemot vērā, ka tiek ieviesta jauna apakšaktivitātes. |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Tiesību akta projekts paredz veikt grozījumus MK noteikumos Nr.197, izdarot šādas izmaiņas:   1. samazināt 2.3.2.2.aktivitātes „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās” finansējumu par 6 615 525 latiem; 2. mainīt aktivitātes nosaukumu no aktivitātes uz apakšaktivitāti. |
| 5. Projekta izstrādē iesaistītās institūcijas | Projekts šo jomu neskar. |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Komersanti. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav. |
| 3. | Tiesiskā regulējuma finansiālā ietekme | Noteikumu projekts paredz sadalīt 2.3.2.2.aktivitātē pieejamo ERAF finansējumu, starp 2.3.2.2.1.un 2.3.2.2.2.apakšaktivitāti. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |
| --- | --- | --- |
|  | **IV. Tiesību akta projekta ietekme uz spēkā esošo tiesību normu sistēmu** | |
| 1. | Nepieciešamie saistītie tiesību aktu projekti | Noteikumu projekts ir saistīts ar grozījumiem darbības programmas „Uzņēmējdarbība un inovācijas” papildinājumā. Grozījumi darbības programmas „Uzņēmējdarbība un inovācijas” papildinājumā ir nepieciešami, lai veicinātu efektīvāku brīvo līdzekļu apguvi, kā arī lai būtu iespējams apstiprināt Ministru kabineta noteikumus par 2.3.2.2.2.apakšaktivitātes „Atbalsts ieguldījumiem ražošanas telpu izveidei vai rekonstrukcijai” ieviešanu.  Noteikumu projekts saistīts ar Ministru kabineta noteikumu projektu „Noteikumi par darbības programmas „Uzņēmējdarbība un inovācijas” papildinājuma 2.3.2.2.2.apakšaktivitāti „Atbalsts ieguldījumiem ražošanas telpu izveidei vai rekonstrukcijai””, ar kuriem ir plānots ieviest jaunu aktivitāti.  Vēršam uzmanību, ka noteikumu projekts var stāties spēkā vienlaicīgi vai pēc grozījumiem darbības programmas „Uzņēmējdarbība un inovācijas” papildinājumā spēkā stāšanās. |
| 2. | Cita informācija | Nav. |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| 1. Projekta izpildē iesaistītās institūcijas | Projekts šo jomu neskar. |
| 2. Projekta izpildes ietekme uz pārvaldes funkcijā | Projekts šo jomu neskar. |
| 3. Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. Projekta izpildes ietekmes uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. Projekta izpildes ietekmes uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. Cita informācija | Nav. |

**Anotācijas III., V., VI. sadaļa - projekts šīs jomas neskar.**

Ekonomikas ministrs D.Pavļuts

Vīza: Valsts sekretārs J.Pūce

2013-05-16 16:28

993

Austris Jansons

67013062, Austris.Jansons@em.gov.lv